《九日世兴席上有感用齐山韵》
明代·顾清

城阙秋风木叶飞，西山落日翠烟微。园亭到处花自好，鸿雁来时客未归。

短发有情怜破帽，长绳无计挽斜晖。寻常遍插茱萸地，注目江云空湿衣。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。